- Genesis
- <
- 11
- >

11
Babylondja wäŋaŋur yäkuŋur yolŋuy walal gan djäma ḻiya-weyin bala' (The Tower of Babylon)
Genesis 11.1-9
1 Ŋäthilnydja ŋunhi waluy, ŋurru-yirr'yunamirriynydja, bukmakpuy wäŋapuy yolŋu walal gan waŋan waŋgany yan matha; walal gan bäkiny ŋunhi bili yan waŋganygurr dhärukkurr.
2 Walal gan marrtjinany warrya'yurra wäŋakurrnydja gali-dhimurrukurra, ga yan bili gan bunan walal ŋunhiliyiny wäŋaŋur ŋapa-wajakurrŋurnha, ŋarakaŋur wäŋaŋur yäkuŋur Babyloniany. Bala walal nhinanan ŋunhiliyiny wäŋayaŋalnha.
3 Bala walal gan waŋanhaminan bala-räli'yunminan bitjanminan, “Go limurr walal djäman munatha'nhany guŋdakuman, ga gorrmur'kumany limurr dhu gurthaynha dälkumany.” Bitjarr walal waŋanhaminany. Bala walal gan djäman dharrwan guŋdany, ga minyany walal gan ŋayathaŋal dharrwayi yan.
4 Bala walal waŋanan bitjarrnha, “Go limurr bukmaknha dhu balany' dhui'yun, ga waŋganydja limurr dhu dhui'yun mirithirra djaka'-weyinnha, garrwarnydja dhu ŋunha ŋayatham.” Walal gan guyaŋanany mirithinan, yäkun yindikunhamin walalanhawuynha walal garramatkunhaminany ŋuliwitjarryiny buŋbukurr Mya-weyin'kurrnydja dhui'yunawurr. “Dhiyaŋuny dhu gay'yi Nya-weyin'thun buŋbuy waŋgany-manapaṉḏja ŋilimurruny, märr limurr dhu yakan iatjuwarr'yundja ga barrkuwatjthirrnydja.” Ga bitjarr walal gan waŋanhaminany. 5 Ga ŋunhi ŋayi Garraynydja yarrupthurr ŋunhiwiliyi wäŋalil nhänharaw ŋurikiyi wäŋaw malaŋuw ga bulu ŋuriki buŋbuw Mya-weyin'ku, ŋunhi walal gan yolŋu'yulŋuy dhui'yurr ŋunhiliyi. 6 Bala ŋayi Godtja waŋanan bitjarrnha, “Nhä dhuwaṉḏja? Waŋgany mala ga yan yolŋu nhina, ga waŋa walal ga yan waŋgany matha. Dhuwaṉḏja walalaŋguŋ yan ŋurru-yirr'yunawuy djäma, ga nhäny walal dhu djäma buluny? Yalalany walal dhu mirithirra marŋgithirr djämaw, bala walal dhu djäman bukmak nhaku walal djäl. 7 Go limurrnydja yarrupthunna bala mel-manapanna dhäruknha barrkuwatjkuman, märr walal dhu ga yakan dharaŋanmirrnydja bala-räli'yunmirr.” 8 Bala ŋayi Godthu gulkmaraŋalnha latjuwarr'maraŋalnha yolŋunhany malaŋuny wäŋalila malaŋulil bawalamirrilila munatha'lil, bala walal ḏaḏawyurra ŋuliŋurnydja yindiŋurnydja djämaŋur, ŋunhi walal gan dhuḻ'yurr wäŋa mala. 9 Ga wäŋa yäku ŋunhiyi yindi Babylon, bili ŋunhiliyin wäŋaŋurnydja ŋayi Godthu mel-manaparnydja barrkuwatjkuŋalnydja mathany mala yolŋuwnydja walalaŋ bukmakku yan, ga bulu ŋayi Godthu ḻatjuwarr'maraŋalnydja yolŋunhany walalany bawalamirrilila wäŋalil.

- Genesis
- <
- 11
- >

© 2008 Bible Society of Australia