- LUK (LUKE)
- <
- 3
- >

3
Yolŋu yäku Djon gan djawarrkthurr ŋunhal nharaŋŋur wäŋaŋur
Djon was preaching in the desert
Luk 3.1-20
(Mathuyu 3.1-12; Mäk 1.1-8; Djon 1.19-28)
1 Ga balanyamirriyyi bili yan waluy yolŋu gan nhinan ŋurruŋu buŋgawa yäku Daypiriya,* yurr buŋgawany ŋayi ŋunhi ŋuriki bukmakku yan wäŋawnydja malaŋuw. Ga märr wiyinnha ŋayi gan ŋunhi buŋgawany nhinan, 15-nha dhuŋgarrany. Ga wiripuwurrnydja ḏirramuwurr nhanukal ŋurikalyiny buŋgawawal ŋoyŋura gan nhinan Daypiriyawalnydja yolŋuwal yäkuwal, waṉan mala nhanŋu, ga waŋganydja yäku Bundiyatj-Bäylittja,* buŋgawa Djudiyapuywu* wäŋaw. Ga ŋayiny Yarittja* buŋgawa ŋuruk Galalipuywu* wäŋaw, ga ŋayiny Yaritkuny yukuyuku'mirriŋu yäku Biliptja,* ŋayiny buŋgawa märrmaw'nha wäŋaw, Yituriyawuywun* wäŋaw ga Durakanitjkun* wäŋaw. Ga ŋayiny Lutjaniyany* yolŋu yäku buŋgawa Yapaliniyawuywun* Tiberias; Pontius Pilate; Judea; Herod; Galilee; Philip; Iturea; Trachonitis; Lysanias; Abilene wäŋaw. 2 Ga balanyamirriyyi bili waluy, märrma' gan yolŋu maṉḏa nhinan ŋunhi maṉḏa ŋurruḏawalaŋu djirrikaymirra maṉḏa, dhuwal maṉḏa yäku gam', Yanatj* ga Gäyapatj.* Ga balanyamirriyyi bili ŋunhi Djondja yolŋu, gäthu'mirriŋu Djakarayawnydja,* Annas; Caiaphas; Zechariah gan nhinanan ŋunhiliyin nharaŋŋura wäŋaŋur. Bala ŋayi God-Waŋarrnydja waŋanan nhanukal Djongalnydja, djuy'yurra ŋayi ŋanya lakaranharawnha dhäwuwnha birrŋ'maranharaw. 3 Bala ŋayi Djondja gan marrtjinany wäŋalila ga wäŋalila, buku-ḻiw'maraŋala ŋuliwitjarryiny wäŋakurr mayaŋgurrnydja Djodingurrnydja.* Jordan Ga bitjarra ŋayi gan ŋunhi lakaraŋalnydja yolŋuwalnydja walalaŋgal gam', “Way walal, bilyunna nhuma dhu dhipuŋuryiny yätjkurruŋurnydja nhumalaŋgiyingalaŋaŋur, bala nhuma dhu ḻiya-ḻupthunna, bala ŋayiny dhu God-Waŋarryuny nhumalaŋ bäy-lakaraman yätjkurruwuynydja.” Bitjarrnha ŋayi gan ŋunhi Djondja waŋan walalaŋ. 4 Ŋäthilnydja baman'tja yolŋuy djawarrkmirriy yäkuy Yitjayay* Isaiah gan wukirri dhuwal dhäruk Isaiah 40.3-5 bitjarr gam',
“Ŋunhalnydja nharaŋŋurnydja wäŋaŋur ḏiltjiŋurnydja yolŋu dhu boŋguŋ djawarrkthurr,
yurr waŋiny ŋayi dhu gi ŋunhi biyakun gam',
‘Girri-ŋamathin walal, ga dhukarr-buŋun Garraywuny,
bili galkin ŋayi dhu bunan.
Dhunupayaŋun biyakun dhukarrnydja nhanŋu marrtjinyarawnydja.
5 Bukuny mala ŋunhi wäŋa bukmaknha dhu yarrpalanydhirra,
ga ŋunhiyi yarrpalanydja dhu wäŋa bukmaknha rur'yunna,
märr dhu ŋunhiyiny warrpam'thunna yarrpalanydhirr.
Biyakun ŋunhiyiny buku-wirwiryunamirrnydja dhukarr dhunupayaŋun waŋganyguŋun,
ga djämayi ŋunhi ḻunguḻungu'mirrnydja dhukarr buyuwuyukuŋun.
6 Bili Garraynydja dhu ŋunhi marrtjin rälin,
bala dhu bukmakthun yolŋuynydja walal nhäŋuny
ŋunhi nhalayak ŋayi dhu God-Waŋarryu yolŋu'-yulŋuny walŋakuŋ.’ ”
Ga bitjarra ŋayi gan ŋunhi Yitjayaynydja lakaraŋal ŋäthilmirriyaŋalnydja ŋunhi Djonguny dhäwu, ŋunhi ŋayin dhu ga yalalany Djondhun bitjandhiny lakaram.
7 Ga beŋuryiny dhurrwaraŋur bala gan ŋunhi dharrwaynha mirithirra yolŋuynydja walal guwatjmarnydja ŋanya Djonnhany, märr ŋayi walalany gan ḻiya-ḻupmaramaŋala. Yurr wiripuwurruynydja ŋanya ŋunhi guwatjmar, yan nhakun guyaŋanharay walalaŋgiyingal walal yanbi walal manymakmirra, bala ŋayi Djondja walalaŋ gan waŋanan bitjarra, “Nhumany dhuwal yolŋu'-yulŋu be nhän mala yan, mayali'-wilkthunamirra mala. Yolthu nhumalany dhuwal waŋanany balanyarawyiny, yanbi nhuma dhu waṉḏirr winya'yun Godkalaŋaŋuŋurnydja, ŋunhi ŋayiny dhu galki bunan, dhä-gir'yunarawnha nhumalaŋ? 8 Ma', bilyurra walal biyakun yuwalkkuŋun yan, bala djäman yan ŋamakulin' romdja. Yaka gi waŋi biyakuny, ‘Ŋarranhany dhu dhuwal God-Waŋarryu bäyŋu warray dhä-gir'yun, bili ŋarrakuny dhuwal mala-ŋurrkanhayŋu Yipurayim warray.’ Bäyŋun yan nhuma dhu ga ŋunhi bitjandhiny lakaranhamirr ŋapatjkunhamirrnydja nhumalanhawuynha nhuma. Bili God-Waŋarryu warray ga dhuwal ganydjarrnydja ŋayatham ŋula nhakuny malaŋuw djämaw; ŋayiny balaŋ märraŋun dhuwanna ŋunhi guṉḏan mala, bala ŋayi ŋuli yan djäman bilmaraŋun yolŋukuŋun dhipuŋurnydja ŋunhi guṉḏaŋurnydja, bala walalnha balaŋ ŋunhi djamarrkuḻiny' nhanŋun Yipurayimguny. 9 God-Waŋarrnydja ga dhärra girri'-ŋamathinyawuynha, bitjanna nhakun yolŋu ŋuli ga dhärra goŋ-ḏakulmirr djatthunarawnha, ŋayi dhu djatthundja dhä-mälkum yan yuṯuŋgurrwurr dharpanhany malaŋuny. Ga ŋunhiyiny dharpa malany borummiriwnhany, ŋayi dhu yan djalkthunna gurthalila. Yo. Bitjandhin ŋayi dhu ŋunhi God-Waŋarryu yolŋunhany dhä-gir'yun ŋayaŋu-waŋaranhany.”
10 Bala walal dhä-birrka'yurra ŋanya Djonnhany bitjarra, “Nhaltjan dhika napurr dhu yulŋuny?”
11 Ga ŋayiny walalaŋ buku-bakmaraŋal bitjarr, “Djämany gi ŋamakurrnha yan ga dhunupan romdja. Ŋuli nhe ga ŋayatham märrmany' gumurrpuy, waŋganydja nhe dhu gurrupan ŋurikin yolŋuw ŋunhi ŋayi gi bäyŋun ŋayathul gumurrpuy. Ga ŋuli nhe ga ŋathamirrnydja nhina, nheny dhu gurrupan ŋurikin ŋunhi wiripuŋuwnha yolŋuw, ŋunhi ŋayi ga ŋathamiriw nhina.” Ga bitjarra ŋayi gan ŋunhi Djondhu lakaraŋalnydja walalaŋ.
12 Ga wiripuny ŋunhi rrupiya-märranhmirra yolŋu walal gapmangun marrtjin balayi ḻiya-ḻupthunaraw, bala walal dhä-birrka'yurra ŋanya Djonnhany bitjarra, “Way Marŋgikunhamirr, nhaltjan dhika ŋanapurrnydja dhu?”
13 Ga ŋayiny walalaŋ waŋan Djondja bitjarr, “Ŋunhi nhuma dhu ga yolŋu'-yulŋunhany mala rrupiyany gombu'-gombum ŋurikiny ŋunhi buŋgawawnydja, yurr ŋunhi bili yan dhunupa nambany rrupiyany lakaraŋ; yakan buluny gombuŋ ḏämbulilnydja ŋal'maraŋ, ga goŋ-djuḻuḻ'yurrnydja nhumalaŋguwuynydja nhuma.”
14 Ga wiripuny ŋunhi yolŋu walal marrtjin miriŋun mala nhanukal Djongal, ga dhä-birrka'yurr walal ŋanya bitjarr, “Nhä dhika ŋanapurrnydja dhu djäma?” bitjarr.
Ga ŋayiny Djondja waŋan walalaŋgal bitjarr, “Yaka nhuma dhu ŋula yolnha yolŋuny dharrwunum rrupiyawnydja ŋula nhakuny märranharaw, ga yaka nyäḻ'yurrnydja lakaraŋ ŋula yolnhany yolŋuny djarrma-gäŋuny. Ga ŋunhi nhuma dhu märramany rrupiyany nhumalaŋguwuy nhuma djämapuynydja, yakan nyumukuṉiny' lakaraŋuny ŋunhiyiny rrupiya.”
15 Yo. Ga wiyinnha walal gan ŋunhi Yitjuralnydja bäpurru galkurr ŋurikiyiny ŋunhi Maŋutji-dhunupayanhawuywuny* Messiah yolŋuw, ŋunhi ŋayi God-Waŋarryu dhawu'mirriyaŋal be ŋäthil. Ga buluny walal nhakun ŋunhi ŋäkul ŋanyanhan Djonnhan, bala walal yan mirithinan goŋmirriyinany dhika, ga waŋanhaminany walal gan ŋunhi bitjanminan, “Dhuwaliyin mak ŋayi ŋunhiyiny yolŋu bäy Maŋutji-dhunupayanhawuynydja?” 16 Bala ŋayiny Djondhuny lakaraŋal balany walalaŋ bitjarra, “Yaka dhuwal ŋarrany ŋunhiyi. Ŋarrany ŋuli ga dhuwal nhumalany gapuy warray waŋganydhu buku-ḻupmaram. Yurr dhikayi ga wiripuny yolŋu marrtji mirithirra yindi, ganydjarr-ḏumurra, djuḻkmaraman ŋayi ga ŋarranhany. Ga yaka ŋarra dhuwal dhuwurr-dhunupany djämawnydja nhanukalaŋaw ŋula nhakuny malaŋuw, balanyarawnydja nhakun dhapathuŋ'kuny nhanukalaŋaw yupmaranharaw. Ŋayiny nhumalany dhu gi ŋunhi ḻiya-ḻupmaraŋ Dhuyu-Birrimbirryun ga gurthaynha ŋäṉarryun. 17 Ga ŋayin ga ŋunhiyin yolŋu dhärra girri'-ŋamathinyawuynha, mala-djarr'yunarawnha barrkuwatjkunharawnha yolŋuwnha walalaŋ. Biyakun ŋayi dhu marrtji ŋunhi rurr'rurryurra ŋathany birraliny yan maŋutji, gänaŋ'maraŋun beŋurnydja ŋunhi dhukunŋurnydja. Bala ŋayi dhu ŋunhi ḏarrtjalktja ŋatha rulwaŋdhurra balan nhanukiyingala ŋayi wäŋalil, ga ŋunhi dhukundja ŋunhiŋuwuyyi ŋathapuy ŋayi dhu djalkthurra gurthalila, ŋunhiwiliyin gurthalil ŋunhi ga nhäran bitjanna bili yan bulŋuyukthinyamiriwnha.” Ga bitjarryin ŋayi gan ŋunhi Djondhu lakaraŋalnydja yolŋu'-yulŋuwalnydja.
18 Ga dharrwakurr dhukarrkurr ŋayi gan ŋunhi Djondhuny lakaraŋal ŋunhi manymaktja dhäwu yolŋuwnydja walalaŋ Djesuwalaŋuwuynydja. Yurr ŋayi gan ŋunhi waŋanany walalany mirithinan yan raypirri'yurra gan ḏälyun dhärukthuny, bilmaraŋala ŋayi walalany gan beŋura ŋunhi walalaŋgalaŋaŋur ŋäthiliŋuŋura romŋur.
19 Ga ŋanyanhany ŋayi Djondhu ŋunhi buŋgawanhany yolŋuny yäkuny Yaritnhany,* waŋandhi ŋurru-dhunupa yan bili ŋayi miyalknha djaw'yurr wäwa'mirriŋuw nhanukiyingalaŋuw ŋayi yäkuny Yirutiyany.* Herod; Herodias Ga bulu ŋayi gan djämayi ŋula nhä malany wiripu wiripu yätjkurr mirithirr rom malany. 20 Ga buluny ŋayi ŋunhi Yaritthu djäma yätjkurr ŋapalil ŋal'maraŋal nhanŋuwuy ŋayi ŋunhi ŋayi Djonnhan galkar dharruŋgulila.
Djondhu ḻiya-ḻupmaraŋal Djesuny
John baptised Jesus
Luk 3.21-22
(Mathuyu 3.13-17; Mäk 1.9-11)
21 Ga dhäŋur beŋuryiny ŋunhi ŋayi gan Djondhu ḻiya-ḻupmaraŋalnydja yolŋunhany walalany, bala ŋayipiny Djesuny marrtjinan balan Djongala, bala yan ŋayi ŋanya Djondhuny buku-ḻupmaraŋala. Ga dhäŋur beŋuryiny, bala ŋayi Djesuny gan dhärranan bukumirriyaŋala ŋunhiliyin. Bala ŋayiny ŋunha djiwarrny'tja wäŋa dhunupan ḻapthurra, 22 bala ŋunhi Dhuyu-Birrimbirrnydja marrtjin dhuryurrnydja räliny yuwalknha yänan, yurr rumbalnydja ŋunhi balanya nhakun murryil, bala ŋayi nhinanan nhanukal Djesuwalnydja. Ga dhunupan ŋayiny God-Waŋarrnydja waŋanan beŋur djiwarr'ŋurnydja bitjarra, “Nheny dhuwal ŋarrakuwuy warray Gäthu ŋunhin marrkapmirra. Ga ŋarrany nhokal dhuwal mirithinan yan ŋayaŋu-djulŋithinany.”
Djesuw mala-ŋurrkanhayŋu
The ancestors of Jesus
Luk 3.23-38
(Mathuyu 1.1-17)
23 Ga ŋunhi ŋayi Djesu 30-mirriyinany dhuŋgarramirriyin, bala ŋayi ŋurruyirr'yurra gan djawarrkthurra dhäwun lakaraŋal. Ga yolŋuynydja walal gan ŋunhi guyaŋanany ŋanya Djesunhany bitjarra, yanbi ŋayi ŋunhi Djawutjipkun* gäthu'mirriŋu; ga yuwalknha ŋayi ŋunhi Djawutjipthuny ŋanya goŋdhu-märraŋalnydja ŋanya Djesunhany, bala ŋayi nhanŋu ŋunhi bäpayinan.
Yo, ŋayiny ŋunhi Djawutjiptja gäthu'mirriŋu Yeliw,* Joseph; Heli
24 ga ŋayiny Yeliny ŋunhi gäthu'mirriŋu Mathatku,*
ga ŋayiny Mathattja yolŋu yäku gäthu'mirriŋu Lebaywu,*
ga ŋayiny Lebaynydja gäthu'mirriŋu Milkiw,*
ga Milkiny gäthu'mirriŋu Djanaywu,*
ga ŋayiny Djanaynydja gäthu'mirriŋu wiripuŋuw yolŋuw Djawutjipku,* Matthat; Levi; Melchi; Jannai; Joseph
25 ga ŋayiny ŋunhiyiny Djawutjiptja yolŋu yäku gäthu'mirriŋu Matathiyatjku,*
ga ŋayiny Matathiyatjtja ŋunhi gäthu'mirriŋu Waymutjku,*
ga Waymutjtja gäthu'mirriŋu Näyamgu,*
ga ŋayiny Näyamdja ŋunhi gäthu'mirriŋu Yitjiliw,*
ga Yitjiliny gäthu'mirriŋu Naykiw,* Mattathias; Amos; Nahum; Esli; Naggai
26 ga Naykiny gäthu'mirriŋu Mäyatku,*
ga ŋayiny Mäyattja gäthu'mirriŋu nhanŋu Matathayaw,*
ga ŋayiny ŋunhiyi yolŋu Matathayany yäku gäthu'mirriŋu Djiminiw,*
ga ŋayiny Djimininy ŋunhi gäthu'mirriŋu Djotjikku,*
ga ŋayiny Djotjiktja gäthu'mirriŋu Djodaw,* Maath; Mattathias; Semein; Josech; Joda
27 ga Djodany ŋunhi gäthu'mirriŋu Djowanangu,*
ga ŋayiny Djowanandja yolŋu yäku gäthu'mirriŋu Ritjaw,*
ga Ritjany Djirabaybulwu,*
ga ŋayiny Djirabaybulnydja gäthu'mirriŋu Djiyaltiyalwu,*
ga ŋayiny Djiyaltiyalnydja ŋunhi gäthu'mirriŋu Neriw,* Joanan; Rhesa; Zerubbabel; Shealtiel; Neri
28 ga ŋayiny Neriny yolŋu yäku gäthu'mirriŋu Milkiw,*
ga ŋayiny Milkiny ŋunhi gäthu'mirriŋu Yatiw,*
ga Yatiny gäthu'mirriŋu Gutjamgu,*
ga ŋayiny Gutjamdja gäthu'mirriŋu Yilmatamgu,*
ga ŋayiny Yilmatamdja gäthu'mirriŋu Yuwaw,* Melchi; Addi; Cosam; Elmadam; Er
29 ga Yuwany ŋunhi gäthu'mirriŋu Djatjuwaw,*
ga ŋayiny Djatjuwany gäthu'mirriŋu Läyitjaw,*
ga Läyitjany ŋunhi gäthu'mirriŋu Djorimgu,*
ga ŋayiny Djorimdja yolŋu yäku gäthu'mirriŋu Mathatku,*
ga Mathattja gäthu'mirriŋu Lebaywun.* Joshua; Eliezer; Jorim; Matthat; Levi
30 Yo. Ga Lebaynydja ŋunhi gäthu'mirriŋu nhanŋun Djimiyangun,*
ga ŋayiny Djimiyandja ŋunhi gäthu'mirriŋu Djudawnha,*
ga Djudany gäthu'mirriŋu Djawutjipku,*
ga ŋayiny Djawutjiptja ŋunhi gäthu'mirriŋu Djonamgu,*
ga ŋayiny Djonamdja gäthu'mirriŋu Yiliyakimgu.* Simeon; Judah; Joseph; Jonam; Eliakim
31 Ga ŋayiny Yiliyakimdja ŋunhi gäthu'mirriŋu Meliyaw,*
ga Meliyany gäthu'mirriŋu Menaw,*
ga ŋayiny ŋunhi Menany yäku yolŋu gäthu'mirriŋu Matathaw,*
ga ŋayiny Matathany gäthu'mirriŋu Naythangu,*
ga ŋayiny Naythandja gäthu'mirriŋu Daybitku.* Melea; Menna; Mattatha; Nathan; David
32 Ga ŋayiny Daybittja yäku yolŋu gäthu'mirriŋu Djitjiw,*
ga Djitjiny gäthu'mirriŋu Wopitku,*
ga ŋayiny Wopittja gäthu'mirriŋu Bawatjku,*
ga ŋayiny Bawatjtja gäthu'mirriŋu Djalmangu,*
ga ŋayiny Djalmandja gäthu'mirriŋu nhanŋu Nätjungu.* Jesse; Obed; Boaz; Salmon; Nahshon
33 Ga Nätjundja yolŋu yäku gäthu'mirriŋu Minadapku,
ga ŋayiny Minadaptja ŋunhi gäthu'mirriŋu Yadmingu,* Amminadab; Admin; Arni; Hezron; Perez; Judah
ga ŋayiny Yadmindja gäthu'mirriŋu Yäniw,*
ga Yäniny gäthu'mirriŋu Yitjurungu,*
ga ŋayiny Yitjurundja gäthu'mirriŋu Beratjku,*
ga Beratjtja gäthu'mirriŋu Djudaw.*
34 Ga ŋayiny Djudany yolŋu yäku gäthu'mirriŋu Djaykupku,*
ga ŋayiny Djaykuptja ŋunhi gäthu'mirriŋu Yitjakku,*
ga Yitjaktja gäthu'mirriŋu nhanŋu Yipurayimgu,*
ga ŋayiny Yipurayimdja gäthu'mirriŋu Djeraw,*
ga ŋayiny Djerany ŋunhi gäthu'mirriŋu Näyuw.* Jacob; Isaac; Abraham; Terah; Nahor
35 Ga Näyuny ŋunhi gäthu'mirriŋu Djerakku,*
ga ŋayiny Djeraktja gäthu'mirriŋu Reyuw,*
ga ŋayiny Reyuny yolŋu yäku gäthu'mirriŋu Biliyakku,*
ga ŋayiny Biliyaktja gäthu'mirriŋu Yepaw,*
ga ŋayiny Yepany gäthu'mirriŋu Djelaw.* Serug; Reu; Peleg; Eber; Shelah
36 Ga Djelany yolŋu yäku gäthu'mirriŋu Gayinangu,*
ga ŋayiny Gayinandja gäthu'mirriŋu Yäpakatku,*
ga ŋayiny Yäpakattja gäthu'mirriŋu Djimgu,*
ga ŋayiny Djimdja ŋunhi gäthu'mirriŋu Nawaw,*
ga ŋayiny Nawany gäthu'mirriŋu Lamikku.* Cainan; Arphaxad; Shem; Noah; Lamech
37 Ga ŋayiny Lamiktja yolŋu yäku gäthu'mirriŋu Mathitjilaw,*
ga ŋayiny Mathitjilany gäthu'mirriŋu Yenukku,*
ga ŋayiny Yenuktja gäthu'mirriŋu Djäritku,*
ga Djärittja ŋunhi gäthu'mirriŋu Mayalaliw,*
ga ŋayiny Mayalaliny gäthu'mirriŋu Genangu.* Methuselah; Enoch; Jared; Mahalaleel; Kenan
38 Ga ŋayiny Genandja yolŋu yäku gäthu'mirriŋu Yenutjku,*
ga ŋayiny Yenutjtja gäthu'mirriŋu Djäpku,*
ga ŋayiny Djäptja gäthu'mirriŋu Yadamgu,* Enosh; Seth; Adam
ŋunhi ŋayiny Yadamdja yolŋu yäku gäthu'mirriŋu nhanŋuwuynha yan God-Waŋarrwun Bäpawnha.

- LUK (LUKE)
- <
- 3
- >

*3:1 Tiberias; Pontius Pilate; Judea; Herod; Galilee; Philip; Iturea; Trachonitis; Lysanias; Abilene

*3:2 Annas; Caiaphas; Zechariah

*3:3 Jordan

*3:4 Isaiah

3:4 Isaiah 40.3-5

*3:15 Messiah

*3:19 Herod; Herodias

*3:23 Joseph; Heli

*3:24 Matthat; Levi; Melchi; Jannai; Joseph

*3:25 Mattathias; Amos; Nahum; Esli; Naggai

*3:26 Maath; Mattathias; Semein; Josech; Joda

*3:27 Joanan; Rhesa; Zerubbabel; Shealtiel; Neri

*3:28 Melchi; Addi; Cosam; Elmadam; Er

*3:29 Joshua; Eliezer; Jorim; Matthat; Levi

*3:30 Simeon; Judah; Joseph; Jonam; Eliakim

*3:31 Melea; Menna; Mattatha; Nathan; David

*3:32 Jesse; Obed; Boaz; Salmon; Nahshon

*3:33 Amminadab; Admin; Arni; Hezron; Perez; Judah

*3:34 Jacob; Isaac; Abraham; Terah; Nahor

*3:35 Serug; Reu; Peleg; Eber; Shelah

*3:36 Cainan; Arphaxad; Shem; Noah; Lamech

*3:37 Methuselah; Enoch; Jared; Mahalaleel; Kenan

*3:38 Enosh; Seth; Adam

© 2008 Bible Society of Australia